“इउपिपिएलनि सासे मावथि जानानैबो बिजेपि दोलोनि बिजाथिनि जानानै फोसावदिंनाय आरो भट बिनायनि ओंथिआ बेनो जे बर’ हारिखौ फोथांनानै लाखिनांगौ। आसामआव सोरखार दानानै मन्थ्रि-एमएलए जानायनि लुबैनाय जोंहा गैया, जोंनि लुबैनाया खालि आसाम सोरखारजों थाफानानै बिटिसि हालामखौ जौगाहोनायसो।“ बे बाथ्राखौ दिनै धेकियाजुलिआव बिजेपिनि बिजाथि अशोक सिंहालनि जानानै फोसावदिंनाय मेलआव बाहागो लानानै बिटिसिनि इएम रन्जित बसुमतारीआ बुंथियो।